
ROMÂNIA

JUDEŢUL CǍLǍRAŞI                                              

CONSILIUL LOCAL FUNDULEA

Str.Mihail Kogălniceanu nr.18, judeţul Cǎlǎraşi; cod fiscal: 3797131 

Telefon:0242/642084; fax 0242/642030; e-mail:primariafundulea@yahoo.com

                                                          HOTĂRÂRE
privind aprobarea  cofinanțării investițiilor din “ Proiectul regional de dezvoltare a infrastructurii de apă și apă uzată pentru aria de operare a Operatorului Regional în județele Călărași  și Ialomița, în perioada 2014-2020”,  aferente   orașului Fundulea
Consiliul Local Fundulea județul Călărași, întrunit în şedinţă   ordinară ,  astăzi  30.03.2022,


Având în vedere:
-adresa nr. 343/15.03.2022  a societății ECOAQUA S.A.Călărași, înregistrată la Primăria orașului Fundulea,  cu  nr.3936/17.03.2022;
- adresa nr. 397/17.03.2022  a societății ECOAQUA S.A.Călărași, înregistrată la Primăria orașului Fundulea,  cu  nr.4099/18.03.2022;
-  proiectul de hotarâre nr.23/24.03.2022, iniţiat de Primarul oraşului Fundulea; 

- referatul de aprobare nr. 4678/24.03.2022   întocmit de Primarul orașului Fundulea;

- raport de specialitate nr.4679/24.032022 al Biroului Contabilitate-Administrativ din cadrul aparatului de specialitate al Primarului oraşului Fundulea;
- Hotărârea Consiliului Local Fundulea   nr.23/30.03.2022 privind aprobarea Studiul de fezabilitate pentru „Proiectul regional de dezvoltare a infrastructurii de apă și apă uzată pentru aria de operare a Operatorului Regional în județele Călărași și Ialomița, în perioada 2014-2020” , a indicatorilor tehnico-economici ai proiectului și a indicatorilor tehnico-economici pentru orașul Fundulea ;
- avizele comisiilor de specialitate ale Consiliului Local al orașului Fundulea; 
- avizul favorabil nr.4681/24.03.2022 privind controlul financiar preventiv propriu;
-prevederile  Ghidului Solicitantului - Programul Operaţional Infrastructură Mare 2014-2020, Axa prioritară 3. Dezvoltarea infrastructurii de mediu în condiții de management eficient al resurselor, Obiectivul Specific 3.2. Creșterea nivelului de colectare și epurare a apelor uzate urbane, precum și a gradului de asigurare a alimentării cu apă potabilă a populației;

-prevederile Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020 şi Normele metodologice de aplicare, cu modificările și completările ulterioare;

-prevederile Hotărârii de Guvern  nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regionala, Fondul social european şi Fondul de coeziune 2014-2020, cu modificările și completările ulterioare;
-prevederile Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările şi completările ulterioare;

-prevederile Hotărârii de Guvern  nr. 218/2012 pentru aprobarea Normelor metodologice de aplicarea prevederilor Ordonanţei de Urgenţă a Guvernului nr. 64/2009 privind    gestionarea financiară a instrumentelor structurale şi utilizarea acestora pentru  obiectivul   convergenţă, cu modificările şi completările ulterioare;

-prevederile art. 44 alin.(1) din Legea nr. 273/2006 privind finanţele publice locale, cu modificările şi completările ulterioare;

-prevederile Legea serviciului de alimentare cu apă şi de canalizare nr. 241/2006, republicată;

-prevederile art. 129 alin (1), alin (2), lit b), coroborate cu prevederile alin (4) lit d) din Codul Administrativ;
-prevederile Legii serviciilor comunitare de utilităţi publice nr. 51/2006, republicată,
- Hotărârea Consiliului Local  Fundulea nr.2/24.02.2022, privind alegerea preşedintelui de şedintă pe o perioada de 3(trei) luni;
În temeiul prevederilor art.139 alin (1) si ale art. 196, alin (1) lit a) din Codul Administrativ 

                                                   HOTĂRĂŞTE


Art. 1  Se aprobă cofinanțarea investițiilor din ”Proiectul regional de dezvoltare a infrastructurii de apă și apă uzată pentru aria de operare a Operatorului Regional în județele Călărași și Ialomița, în perioada 2014-2020”, în valoare  de 314.288 Euro, fara TVA (prețuri curente),  reprezentând 2% din totalul cheltuielilor eligibile, aferente orașului Fundulea , potrivit  Anexei care face  parte integrantă din prezenta hotărâre. Cofinanțarea proiectului se va eșalona pe ani, dupa cum urmează:

Anul 2022 – 10 %,  reprezentând:   31.429 Euro;

Anul 2023 – 21 %,  reprezentând:   66.000 Euro;

Anul 2024 -  35 %,  reprezentând: 110.001 Euro;

Anul 2025 -  34 %,  reprezentand: 106.858 Euro.

         Art. 2  Pentru asigurarea cofinanțării Proiectului, Autoritatea Publică Locală a orașului Fundulea     va include  în bugetul propriu  sumele  aferente asigurarii cofinantării, potrivit art.1,  precum si a cheltuielilor altele decât cele eligibile (dupa caz), cu excepția TVA. În acest sens, Autoritatea Publică Locală a orașului Fundulea  va transmite anual, Societății ECOAQUA SA,  copii după documentele care dovedesc existența sumelor necesare și  disponibilitatea acestora pentru proiect,  pentru a fi înaintate Autoritații de Management pentru” Programul Operațional Infrastructură Mare”,  conform obligațiilor asumate prin Contractul de Finanțare.
           Art. 3  Cu punerea în aplicare şi aducerea la îndeplinire a prevederilor prezentei hotărâri se împuterniceşte  Primarul  orașului Fundulea  prin  serviciile  de  specialitate  şi  Societatea   ECOAQUA S.A.

           Art. 4 Secretarul orașului Fundulea  va asigura aducerea la cunoştinţă publică a  prevederilor  prezentei  hotărâri  şi comunicarea  acesteia  Primarului  orașului Fundulea ,  serviciilor  de specialitate  în  vederea  aducerii  la îndeplinire, Societații  ECOAQUA SA Călărași,  Asociaţiei de Dezvoltare Intercomunitară „ECOAQUA” şi  Instituţiei  Prefectului Judeţului Călărași.

	PREŞEDINTE DE SEDINȚĂ,
	
	CONTRASEMNEAZĂ,

	Alexandru DRĂGAN
	
	SECRETARUL GENERAL AL ORASULUI FUNDULEA,

	
	
	Jr.Ovidiu Iosif GURLU

	
	Nr. consilieri in functie = 15
	

	
	Nr. consilieri prezenti   = 15
	

	
	Voturi pentru               = 15
	

	
	Voturi împotrivă           = -
	


Nr. 24


Adoptată la Fundulea






       

Astăzi  30.03.2022                                                                                                      

